Robert Chazan

Robert L. Chazan (* 25. apríl 1936, Albany, New York – † 12. február 2024) bol americký historik, ktorý bol profesorom hebrejčiny a judaistiky na New York University.

 Životopis 
Robert Leon Chazan sa narodil 25. apríla 1936 v Albany.

Jeho rodičmi boli Abraham a Iza Chazan. V roku 1958 získal BA na Columbia College (súčasť Columbia University), v roku 1962 získal rabínsku ordináciu na Jewish Theological Seminary. Svoj doktorát získal na Columbia University kde bol jeho učiteľom Salo Wittmayer Baron. Počas štúdií bol skeptický ohľadne svojej kariéry v judaistike, ale pomery sa zmenili kým ukončil štúdium v roku 1967. V rokoch 1967 až 1980 vyučoval a viedol Merton Center for Jewish Studies na Ohio State University. Na City University of New York pôsobil v rokoch 1981 až 1987 kde viedol Center for Jewish Studies. Od roku 1987 pôsobil na New York University.

Chazan bol v rokoch 1995 až 2000 prezidentom American Academy for Jewish Research. Na New York University bol zakladajúcim vedúcim katedry Skirball Department of Hebrew and Judaic Studies.

Chazan zomrel 12. februára 2024 vo veku 87 rokov.

Festschrift publikovaný na Chazanovu počesť a editovaný Davidom Engelom, Lawrenceom Schiffmanom, Elliotom Wolfsonom a Yechielom Schurom, uvádza „históriu židovských komunít v západnom kresťanskom svete počas stredoveku, židovsko-kresťanské interakcie v stredovekej Európe, stredovekú židovskú exegézu Biblie a náboženskú literatúru a historické reprezentácie skúseností stredovekého židovstva,“ ako štyri oblasti vedeckého záujmu, ktoré boli dôležité pre Chazanovu prácu.

Podľa Andrewa Gowa, ktorý píše v Speculum, bol Chazan „významným učencom v oblasti židovskej histórie a kresťansko-židovských vzťahov neskorého stredoveku“.

 Dielo 
V češtine vyšlo:

 Ocenenia 
 National Jewish Book Award (1988) v kategórii židovská história za European Jewry and the First Crusade [Európske židovstvo a prvá krížová výprava]

 Referencie 

 Externé odkazy 
 Profil na New York University

 Zdroj 

Kategória:Osobnosti z Albany (New York)
Kategória:Historici USA
Kategória:Historici Židov a judaizmu
Kategória:Judaisti
Kategória:Vyučujúci na New York University
Kategória:Vyučujúci na Ohio State University
Kategória:Absolventi Kolumbijskej univerzity
Kategória:Absolventi Jewish Theological Seminary of America